En marto 1634 Vilhelmo Ludoviko ĉeestis la kunvenon en Frankfurto, kie Oxenstierna provis venki la Elektantojn de Saksio kaj Brandenburgo por aliĝi al la Heilbronn-Ligo. Ĉi tie, la Nassau-fratoj ankaŭ atingis kompromison kun la sinjoroj de Geroldseck pri la proprietrajtoj al Lahr. La 7an de junio Vilhelmo Ludoviko sigelis la aliancon kun Francio. La intertraktadoj en Frankfurto subite finiĝis, kiam la imperiestro Ferdinando la 2-a venkis en la batalo de Nördlingen
la 6-an de septembro 1634. Ĉar la imperia armeo de la Meza Rejno alproksimiĝis, la grafoj alportis siajn arkivojn al sekura loko en Frankfurto kaj tiam daŭrigis al Kirchheim. Ili devis rezigni pri siaj havaĵoj de la dekstra bordo de Rejno.